[{"text_idx": "#000001", "text": "Cwrdd a\u0302 Latifa \u2013 Aberystwyth"}, {"text_idx": "#000002", "text": "Homeblog-cyCwrdd a\u0302 Latifa \u2013 Aberystwyth"}, {"text_idx": "#000003", "text": "Yma yng Nghymru rydym yn caru cwrdd a\u0302\u2019r Cymry byd-eang, i glywed am eich cariad chi at Gymru a\u2019n diwylliant. Un fenyw sydd wedi cwympo mewn cariad gyda Chymru yw Latifa, symudodd hi a\u2019i theulu yma o Syria bron i 4 mlynedd yn o\u0302l. Mae Cymru wedi ei hysbrydoli ac wedi gwneud iddi deimlo\u2019n heddychlon am y tro cyntaf ers amser maith. Dyma drefnu cyfweliad i ddysgu mwy am ei stori..."}, {"text_idx": "#000005", "text": "Dwi\u2019n dod o ddinas Homs yn Syria, yng ngorllewin y wlad. Cafodd ei ddinistrio yn ystod y rhyfel, ac roedd yn le anniogel iawn, dyna pan wnaethom adael. Cafodd fy mhlentyn cyntaf ei geni yno 9 mlynedd yn o\u0302l, yn ffodus dim ond dwy oed oedd hi pan adawon ni i fyw yn yr Aifft, dyw hi ddim yn cofio fe."}, {"text_idx": "#000007", "text": "Buon ni\u2019n byw yn yr Aifft am dair blynedd a hanner, ganed fy ail blentyn yno. Wnaeth Y Groes Goch ein helpu ni symud i ddiogelwch yma yng Nghymru. Rydw i mor ddiolchgar iddyn nhw am yr holl gefnogaeth barhaol i fy nheulu a fy rheini, maen nhw hefyd yn byw yma yn Aberystwyth."}, {"text_idx": "#000009", "text": "Roeddwn i\u2019n caru fe o\u2019r ddechrau. Mae\u2019r Cymry mor gyfeillgar a chroesawgar, ac mae pobl Aberystwyth wedi\u2019n croesawn ni gyda breichiau agored. Ni allaf ddiolch digon iddynt. Pan gyrhaeddon ni, doeddwn i methu siarad lot o Saesneg, mae\u2019r Groes Goch \u2018di helpu ni i gael mynediad i gyrsiau yng Ngholeg Ceredigion ac mae\u2019r athrawon mor ardderchog a gefnogol. Mae\u2019r Cymry mor garedig, yn cynnig ein helpu ni i wella\u2019n Saesneg, roedd e\u2019n hawdd iawn integreiddio i\u2019r gymuned yma a gwneud ffrindiau hyfryd."}, {"text_idx": "#000010", "text": "Ydych plant chi\u2019n mwynhau byw yma?"}, {"text_idx": "#000011", "text": "Maen nhw\u2019n caru fe! Cafodd fy nhrydydd plentyn ei eni yma yn Aberystwyth, roedd staff yr ysbyty a\u2019r bydwragedd yn bobl arbennig, y gorau rydw i wedi eu profi ac mor hyfryd! Mae\u2019r plant hynaf yn mynd i\u2019r ysgol leol ac mae\u2019r athrawon \u2018di bod mor gefnogol a chroesawgar. Mae\u2019n ysgol amlddiwylliannol felly mae\u2019n wych iddyn nhw ac i ni, ac mae\u2019r addysg yn wych \u2013 maen nhw\u2019n cywiro fy Saesneg i nawr!"}, {"text_idx": "#000013", "text": "Ydyn, maen nhw\u2019n dysgu caneuon hefyd sy\u2019n wych. Fel teulu, mae\u2019n bwysig i ni ddysgu Cymraeg oherwydd rydym ni\u2019n meddwl bod hi\u2019n bwysig i ddysgu a rhannu iaith a diwylliannau gwahanol. Mae rhai o\u2019r synau yn yr wyddor Cymraeg yn debyg i Arabeg, fel y \u2018ch\u2019 felly mae hi\u2019n hwyl ac yn haws i ddysgu."}, {"text_idx": "#000015", "text": "Ydw! Cyn y cyfnod clo ro\u2019n i a sawl un arall o\u2019r gymuned o Syria yn yr ardal yn mynychu gwersi pob Dydd Gwener. Rydw i\u2019n awyddus i ail gydio pan mae\u2019r cyfnod clo drosodd."}, {"text_idx": "#000016", "text": "Soniwch am eich \u2018Syrian Dinner Project\u2019."}, {"text_idx": "#000017", "text": "Mae bwyd yn rhan bwysig iawn o\u2019n bywyd a diwylliant yn Syria. Wnaeth Rose o\u2019r Groes Goch sbarduno\u2019r syniad fy mod i a dwy fenyw arall o deuluoedd o Syria yn Aberystwyth yn cwrdd a\u0302 rhannu ein diwylliant gyda\u2019r bobl leol trwy rannu ein bwyd. Roedd yr ymateb yn ysgubol, roedd pobl yn caru ein bwyd ac yn dweud bod ein coginio yn anhygoel. Rhoddodd hyder i mi ac ysbrydoli\u2019r Syrian Dinner Project, sy\u2019n fwyty \u2018pop-up\u2019. Rydym yn gweithio gyda bwytai lleol fel Medina yn Aberystwyth a Cletwr yn Nhaliesin, ac yn cynnal nosweithiau a digwyddiadau lle gall pobl flasu ein bwyd a\u2019n diwylliant."}, {"text_idx": "#000019", "text": "Rydyn ni\u2019n ffodus ein bod ni\u2019n gallu cynnal digwyddiadau tecawe\u0302, mae\u2019r un nesaf ar y 29ain o Awst yng Nghletwr, maen nhw wastad yn boblogaidd felly mae rhaid i chi archebu lle! Mae\u2019r arian a godir yn ein helpu i ariannu ein gweithgareddau gyda\u2019r plant ac rydym wrth ein bodd yn ei wneud."}, {"text_idx": "#000021", "text": "Dwi\u2019n hoffi\u2019r bwydydd melys! Mae ffrindiau\u2019n gwneud cacennau banana a danteithion melys i mi a chawsom ein gwahodd hefyd am Ginio Nadolig traddodiadol un flwyddyn, roedd yn flasus iawn. Rwyf hefyd yn hoff iawn o\u2019r holl gawl blasus rydych chi\u2019n ei wneud yma."}, {"text_idx": "#000023", "text": "Dy ni\u2019n caru\u2019r ardaloedd o gwmpas Aberystwyth, a aethom ni i Ogledd Cymru yn gynharach yn y flwyddyn ac roedd hi\u2019r un mor brydferth yno. Cwm Elan a Phont Diafol yw dau o\u2019n hoff lefydd, mae gweld y golygfeydd yn syfrdanol ac ni allwn gredu bod y llefydd hyn yn bodoli ar garreg ein drws. Ni\u2019n teimlo\u2019n lwcus iawn, iawn i gael bod yma."}, {"text_idx": "#000025", "text": "Dyna fy mreuddwyd, rydw i eisiau aros yma. Ers dod i Gymru fi \u2018di teimlo\u2019n ddigynnwrf am y tro cyntaf am flynyddoedd, mae teimlo\u2019n saff ac mae\u2019n fraint i gael y cyfle i fod o gwmpas pobl mor gyfeillgar. Dwi wir yn hynod o ddiolchgar am. Dwi\u2019n andros o falch bod fy mhlant yn cael eu magu mewn rhan mor anhygoel a diogel o\u2019r byd. Rwy\u2019n ymweld a\u0302 ffrindiau yn Lloegr, ond pan gyrhaeddaf yn o\u0302l yn Aberystwyth mae\u2019r teimlad llethol hwn o ymdawelwch a hapusrwydd yn dychwelyd ac ni allaf feddwl am fyw yn unrhyw le arall. Fy mreuddwyd yw aros yma ac agor bwyty Syriaidd un diwrnod."}, {"text_idx": "#000026", "text": "Diolch yn fawr i Latifa am rannu ei stori gyda Cymru a\u2019r Byd. Rydym mor falch o\u2019ch cael chi yma yng Nghymru ac yn dymuno pob lwc i chi a\u2019ch teulu. I gael mwy o wybodaeth am y Syrian Dinner Project, ewch i\u2019r dudalen Facebook ac Instagram."}, {"text_idx": "#000027", "text": "Os hoffech chi rannu\u2019ch stori gyda ni, anfonwch e-bost at marketing@walesinternational.cymru ac os nad ydych wedi ymuno a\u0302\u2019n teulu Cymreig ledled y byd eto \u2013 beth ydych chi\u2019n aros amdano?! Cliciwch yma i gael y manylion llawn a\u2019r cynigion arbennig unigryw gan ein partneriaid busnes!"}]